The Walker Brothers

**The Walker Brothers** je ime američkog rock i pop sastava iz 1960-ih tih koji je svoj uspjeh doživio u Britaniji. 
*Walker Brothersi* nisu bili *Britanci*, nisu bili *braća*, a i njihovo prezime nije bilo *Walker* već *Engel* ( Scott), *Maus* (John) i *Leeds* (Gary), bili su *velike zvijezde* u Britaniji i vrlo male u rodnoj zemlji.

## Historija sastava

*The Walker Brothers* osnovani su u Los Angelesu 1964. od strane muzičara koji su već svirali u različitim grupama. 
*Scott Engel* nastupao je u grupi *The Routers*, a *Gary Leeds* u *The Standellsima*. *John Maus* imao je vlastitu grupu, kojoj se prvi pridružio *Scott Engel* svirajući bas. Tada im se pridružio Leeds i tako je nastao trio *Walker Brothers*, ime Walker Brothers - odabrali su jednostavno zato jer im se svidjelo.. *Gary Leeds* koji je bio na muzičkoj turneji u Britaniji kao prateći muzičar tada popularnog pjevača *P. J. Probya*, poslao je demo snimke u tadašnju muzičku prijestolnicu London, producentu *Johnny Franzu*. Nakon preslušanih snimaka on ih je pozvao u London, ali kad su se februaru 1965. pojavili, odbio je potpisati ugovor sa njima.

No momci su se snašli, nastupavši po razno raznim klubovima i osigurali ugovor za snimanje ploča s kućom *Philips Records*. Njihov prvi singl *Pretty Girls Everywhere*, s *Mausom* kao glavnim pjevačem, nije bio baš dobro prihvaćen, ali su se britanske radio stanice oduševile slijedećom pjesmom - *Love Her*, koju je otpjevao *Engel* sa svojim finim baritonom, i tako se ta pjesma popela na britansku top listu u junu 1965. Ovu kompoziciju su već snimili The Everly Brothers kao B stranu na svojoj sing ploči *The Girl Who Sang The Blues* 1963.

Izdavačka kuća *Philips*, zatim je snimila i izdala njihovu izvedbu balade Burta Bacharacha i *Hala Davida* - **Make It Easy on Yourself** (i tu kompoziciju je već prije je snimio pjevač *Jerry Butler*). I ovu je pjesmu vrlo sugestivno otpjevao *Engel* (koji se prezvao u *Scott Walker* ), aranžman je napravio *Ivor Raymonde*, a muzičku produkciju vodio *Johnny Franz*. On je osigurao veliki orkestar u stilu produkcije Phila Spectora, pjesma se popela na #1 bitanske top ljestvice u augustu 1965. , a na kraju godine popela se na #16 američkih ljestvica.
Zatim je uslijedio uspjeh u martu 1966. sa *My Ship Is Coming In* (#3 u Britaniji), a zatim su izbacili svoj najveći hit - **The Sun Ain't Gonna Shine Anymore**. ( #1 u Britaniji). U to vrijeme bili su u zenitu popularnosti u Britaniji, osobito *Scott Walker* koji je postao tinejdžerska zvijezda (naročito među djevojkama). Pjesma je ušla i na američke liste, ali se popela tek #13.

*Walker Brothers* nastavili su nizati hitove u Britaniji tokom 1966. i 1967., sa *Scottom* koji je sve više preuzimao ulogu lidera u sastavu. No i njih je pregazilo vrijeme i promjena muzičkog ukusa, tako da su se 1968., nakon turneje po Japanu razišli zbog nesuglasica i različitih umjetničkih usmjerenja.
Članovi *Walker Brothersa* nastavili su solo karijere, od njih je svakako *Scott* imao najviše uspjeha.

1976. grupa se nenadano ponovno okupila i uspjela još jednom osvojiti britansku publiku s hitom *Toma Rusha* - *No Regrets*. No njihova slijedeća tri albuma, prošla su vrlo loše, tako se grupa ponovno raspala.
### Članovi sastava

* **Scott Walker** - rođen je kao **Noel Scott Engel**, 9. januar, 1943., Hamilton, Ohio - vokal, bas gitara
* **Gary Walker** - rođen je kao **Gary Leeds**, 9. nmart, 1942., Glendaleu, Kalifornija - bubnjevi, vokal.
* **John Walker** - rođen je kao **John Maus**, 12. novembar, 1943. New York - gitara, vokal

## Diskografija

### Singl ploče

### Studijski albumi

## Izvori

## Vanjske veze
* The Walker Brothers
* Scott Walker-Fanpage